Messiaanlik kogudus ja äratuskeskus
Au Jumal, Jeruusalem
TULD JERUUSALEMMAST
Pastor Oren Lev Ari
Vaatame Matteuse 12:15, salmi lõpust -
Ja paljud läksid temaga kaasa, ja tema tegi nad kõik terveks.
Ta tegi KÕIK terveks.
Tahan öelda teile,
et meie Taevane Isa on armuline Jumal.
Ta on täiuslik armastus.
Ta tahab parandada kõik inimesed ja kõik probleemid.
Usun, et kui Tema lastel on mingi probleem,
tahab Ta kõik tervendada.
Usun, et Ta tervendab isegi uskmatuid,
sest tervenemine ...
tervenemine tõmbab inimeste südameid Jumala poole.
Tervenemine tõestab, et Jumal elab.
Kuna Jumal on armastus, ei loo ta haigusi.
Usun, et Jumal ei anna haigusi;
ei ihulikke, psüühilisi ega vaimseid haigusi.
Vahel võivad inimesed vaimselt haiged olla.
Ma ei usu, et Jumal paneks haigusi meie pangaarvele või mujale.
Seda teeb saatan.
Haigused on ebameeldivad.
Ei ole hea haige olla.
Mõelge sellele -
siin on lapsevanemaid.
Kas tahaksite oma lapsi haigusega karistada?
Mu tütar ei pane välja minnes jopet selga, isegi kui on külm.
Käsin tal jopet kanda, kuid ta ei taha.
Ta läheb välja.
Ta tuleb koju külmetununa.
Mis ma ütlen?
Kas ütlen hea isana: "Paras sulle! Sa ei kuulanud mind"?
Meie vahel teeme seda, aga Jumal mitte kunagi.
Jumal ei tee seda kunagi. Peame seda mõistma.
Tahan öelda veelgi rohkem -
kui mu lapsed on haiged, muretsen rohkem
kui enda haigestumise korral.
See puudutab mind sügavamalt kui enda halb enesetunne.
Sellepärast, et armastan neid ja elan nende jaoks.
Elan oma lastele.
Nii elab ka Jumal meie jaoks.
Ta andis oma südame meile.
Paljud ei usu seda.
Nad ütlevad, et Jumal karistab haigusega.
See pole tõsi. See on Saatana vale.
Jumal tahab kõiki tervendada.
See on Tema täiuslik tahe.
Tuld Siionist
Jeesus tervendas kõik peaaegu kõikjal, kus Ta käis.
Kuid oli üks koht, kus Ta ei saanud imesid teha.
Kapernaumas. Kas mäletate?
Kuna keegi pole prohvet oma kodus.
Miks Ta seal ei tervendanud? Kuna neil polnud usku.
Teiseks, vaatasid nad Jeesust lihas.
Tema õed ja vennad olid sealsamas nende hulgas.
"Kelleks ta end peab?"
Miks me ei suuda tervenemist vastu võtta?
Õpetasin sellest just Piiblikoolis.
Esiteks, kuna me ei usu, et see on Jumala tahe.
Teiseks, kuna inimene ei tervenda, vaid Jumal.
Tõsi, Jeesus ütles, et kui paneme nende peale käed,
saavad nad terveks.
Kuid meie ei tervenda, vaid Jumal.
See on Jumala ülesanne.
Kust haigused tulevad?
Usun, et haigus on needus.
Mis teie arvate?
Kui Jumal inimese lõi, haigusi ei olnud.
Kui see oleks olnud Jumala tahe, kui Jumal looks haigusi,
oleks Ta andnud esimesele inimesele vähemalt ühe haiguse.
Kuid Ta lõi inimese täiuslikuks ja täiesti terveks,
vaimselt, hingeliselt ja ihulikult.
Kust haigused tulid?
Sõnakuulmatusest Issandale.
Kuna inimesed ei kuuletunud Jumala Sõnale,
tulid needused ja maa peal hakkasid levima haigused.
Ma ei sunni kunagi inimesi usus tervenema, kui neil pole usku.
Üritan neis usku äratada, kuid kui seda ei ole,
mingu nad arsti juurde, et saaksid ravimeid ja terveks.
Kui aga suudad uskuda, et Jumal sind tervendab,
on parem uskuda.
Kui sa ei usu, on parem, et lähed arsti juurde.
Tervenemine on Jumala täiuslik tahe.
Jeesus ütles ühele naisele,
et tervenemine on laste leib.
Peame mõistma, mida Ta sellega mõtleb.
Jeesus rääkis tihti prohvetlikult.
Mulle öeldi Piiblikoolis,
et Ta ei tahtnud naise tütart tervendada, kuna too polnud juut.
Sest Ta ütles, et Ta saadeti vaid Iisraeli laste kadunud lammaste juurde
ja laste leib ei kuulu koertele. Nii Ta ütles.
Ma ei usu, et ta oleks seda mõelnud,
kuna Ta on armuline ja halastav kõigi suhtes.
Esiteks tegutses Ta sel ajal vana lepingu põhjal.
Uut lepingut veel ei olnud, kuna Teda poldud risti löödud.
Ja Ta tõesti tuli eelkõige Iisraeli jaoks.
Jumalal oli suhe eelkõige Iisraeliga.
Kuid Eliisa näiteks tervendas Süüria sõjapealiku.
Selliseid juhtumeid esines.
Usun, et Jeesus tahtis kõigepealt naises usku äratada.
Teiseks, arvan, et Ta rääkis prohvetlikult meile,
kes usume Temasse, et Tema surma ja ülestõusmise järel
on tervenemine meile kättesaadav
ja meie Taevane Isa tahab, et selle vastu võtaksime.
Ja see pole raske, see on meie leib.
Lapsevanemad mõistavad, et soovime oma lastele tervist.
Teeme selle jaoks tööd.
Elame sellele.
Milleks me elame ja töötame?
Et meie lastel oleks süüa ja nad oleksid terved.
Õigus?
Ka meie Taevane Isa on selline. Ta tahab kõiki tervendada.
Ta tahab tervendada täna ka meid, kõikides asjades.
Olgu küsimus inimsuhetes, rahas, ihus või hinges;
milles iganes sa tervenemist vajad.
Ta on armastus ja Ta tahab seda teha.
Kui sa mingi takistuse tõttu ei suuda vahel tervenemist vastu võtta,
pead ehk meelt parandama ja paluma Isalt andeks,
ja selles pole midagi halba.
Kui Jeesuse juurde toodi halvatu ...
Vaatame Markuse 2:1 -
Ja kui Jeesus tuli mõni päev hiljem taas Kapernauma,
saadi kuulda, et ta on kodus. Ja paljud tulid kokku,
nii et isegi ukse ees ei olnud enam ruumi.
Ja Jeesus kõneles neile Jumala Sõna.
Ja neli meest tuli tema juurde, kandes halvatut.
Ja kui nad rahvahulga tõttu ei saanud teda tuua Jeesuse lähedale,
võtsid nad katuse sealt kohalt lahti, kus ta oli, ja teinud augu,
lasksid nad alla kanderaami, millel halvatu lamas.
Ja nende usku nähes ütles Jeesus halvatule:
"Poeg, sinu patud on sulle andeks antud."
Ta oli halvatud, haigus oli tema üle võimust saanud,
kuna ta oli pattu teinud.
Jeesus poleks seda muidu öelnud.
Kuid pange tähele, milles on tervenemine.
Vaid ühes asjas:
Tema Sõnas.
Au Kuningas, Jeruusalem
Tervenemine on Sõnas ja Sõna on meie suus,
see uuendab meie meeled ja see tõuseb meie südamest.
Südamega uskudes saame õigeks
ja suuga tunnistades päästetud.
See on ka tervenemise põhimõte.
Kui usud oma südames, et Ta on tervendav Jumal.
"Mina olen su Jumal, Su Issand, sinu Tervendaja.
Kui oled kuulekas, kui teed Minu tahet,
kui kuulad ja armastad Mind,
teen Ma sind terveks," ütleb Issand.
Nüüd räägin teile midagi uut, mida te pole kunagi kuulnud.
Käsuseaduse järgi on kõik pattu teinud,
kõik on patused ega vääri midagi.
On see nii?
Miks seadus meile anti?
Näitamaks inimesele, et ta pole täiuslik.
Kuulake, see on tähtis.
Käsuseadus annab juutidele kolm keskset needust.
Neetud on see, kes ei järgi iga päev Jumala käske.
Kõiki käske.
Nii ütleb Galaatlaste kiri ja 5. Moosese raamat.
Kuulake: kolm peamist needust -
haigused, vaesus ja vaimne surm.
Need tabavad meid juutidena siis, kui me ei järgi Jumala käsku.
Aga mitte-juudid?
Just nemad elasid ju Jumala käsu vastaselt.
Kas see on tõsi?
Nad ei tundnud Jumala seadust.
Jumalal polnud nendega mingit suhet.
Tal oli suhe vaid oma rahva Iisraeliga.
Ka nemad pole midagi ära teeninud.
Kuna juudid ei järginud käsku, isegi nemad ei suutnud seda.
Vaatame Galaatlaste 3:21 -
Kas Seadus on siis Jumala tõotuse vastu?
Ei mingil juhul! Sest vaid siis, kui oleks antud seadus,
mis suudab teha elavaks, tuleks õigus tõepoolest seadusest.
Kuid Pühakiri on kõik oleva allutanud patule,
et tõotus antaks neile, kes usuvad, usust Jeesusesse Kristusesse.
Mida tõotati?
"Neetud on igaüks, kes puu küljes ripub."
Pange tähele!
Needused ja haigused tulid maailma esimese inimese sõnakuulmatuse tõttu.
Kuid nüüd, kui aeg on täis saanud, nagu ütleb 4. peatükk ...
Vaatame Galaatlastele 4:4 -
Aga kui aeg sai täis, läkitas Jumal oma Poja,
kes sündis naisest, sündis Seaduse alla ...
Oleme needused ära teeninud.
Jeesus tuli ja täitis kogu seaduse.
See on väga tähtis.
Kui sa käsuseadust ei täida, tabavad sind needused.
Kui täidad seadust, mis sa siis saad?
Õnnistused.
Seaduse järgi saavutas Ta seaduse õnnistused.
Endale.
Ta sai õnnistused Seaduse kohaselt.
Seepärast Ta ütles:
"Maailma vürst tuleb ja tal ei ole mingit voli minu üle."
Tihti süüdistasid religioossed, variserid ja saduserid Teda
seaduse mitte täitmises. Ta täitis seda.
Kuid Ta ei järginud rahva traditsioone.
Ta ütles: "Te rikute inimeste mõtlemise.
Te ei järgi Moosese seadust, sest kui te järgiksite,
näeksite seal mind."
Jeesus tuli ja täitis seadust ning sai õnnistused.
5. Moosese raamat, 28. peatükk.
Ta sai kõik seaduse õnnistused.
Ta sai need käsu kohaselt.
Ei saatan, inglid ega inimesed või Teda süüdistada,
sest Ta täitis seadust.
Seepärast ütles Ta:
"Ma ei tulnud Seadust tühistama, vaid täitma."
"Sain õnnistused. Nüüd lähen ristile,
sest neetud on igaüks, kes puu küljes ripub.
Lähen, et võiksin anda oma elu
esimese inimese sõnakuulmatuse tõttu.
Tuld Siionist
Jeesus lubas maksta juutide, paganate ja kogu maailma eest.
"Sest nõnda on Jumal maailma armastanud, et ta oma
ainusündinud Poja on andnud et ükski, kes temasse usub ... "
Juba siis ei olnud vahet, kas oled juut või ei.
"Et ükski, kes temasse usub, ei hukkuks ..."
Siin on tervendav vägi.
Johannese 15:7 -
Kui te jääte minusse ja minu sõnad jäävad teisse,
siis paluge, mida te iganes tahate, ning see sünnib teile.
Me ei pea püüdma Seadust täita,
vaid püsima Temas ja hoidma Tema Sõna endas.
See on meie ülesanne, see on armastuse osadus.
Tema veres ei saanud me tervenemist, vaid pattude andeksandmise.
Tema vermete kaudu on meile tervis tulnud.
Mitmed Piibli kirjakohad räägivad sellest -
Jesaja, Matteus ja Peetrus.
Tema vermed on meid tervendanud.
Ta valas oma vere, et anda andeks meie patud.
Ta tõusis surnuist, et meid õigeks kuulutada.
Oma vermete kaudu Ta tervendas meid.
Ta ütles seda oma Sõnas. Ta on ustav Jumal, Ta on armastus.
Ta tahab tervendada kõiki, kogu maailma.
Sest nõnda on Jumal maailma armastanud.
Kui Tema armastus hõlmab kogu maailma,
tahab Ta, et ka tervenemine ulatuks kõikjale.
Kas mõistate, mis toimub?
Tervenemist on lihtne vastu võtta.
Ma ei taha oma lapsi haigusega karistada;
isegi kui nad ei kuula mu sõna.
Kui mu laps ei pannud jopet selga,
kuigi ma 1000 korda käskisin ja ta ikka ei kuulanud,
on mul ikkagi valus, kui ta haigeks jääb.
Isegi kui me pole sõnakuulelikud ... Kas mõistate?
Jumal ei taha seda.
Ta kannatab sellepärast veel rohkem kui meie.
"Ai, see teeb mulle haiget."
Kas teate, kui valus meie Taevaisal siis on?
Ta küsib: "Miks sa seda tegid?"
Tihti jääme haigeks, kui me ei ela armastuses.
Kui mõistame üksteise üle kohut, kui räägime kuulujutte.
Teeme palju igasugust halba.
Usun, et Jumal kannatab veel rohkem, kui olen haige.
Kui olen haige, on mul halb olla
ning mul on raske palvetada ja Temaga osaduses olla;
miski häirib mind. Ta ei taha seda.
Ta on armastus ja Ta tahab tervendada.
Sama kehtib kõigis valdkondades.
Olen rääkinud nagu küsimus poleks üksnes ihulikust tervisest.
Jumal tahab parandada kõik probleemid
peredes, inimsuhetes, töös, teenistuses, rahaasjades.
Kõigis asjades on tervenemine Tema Sõnas.
Tema vermete läbi on meile kõigile tervis tulnud.
Tema Sõna on meie suus ja kui usume Tema Sõna
ja kuulutame seda usus, võtab see oma koha.
Inimesed küsivad: "Miks seda ei juhtu?"
Ega siis ei juhtugi.
See ei realiseeru, kuna ütlesid, et seda ei juhtu.
Jumal ütleb Habakuki kaudu: "Kui ta viibib, siis oota teda,
sest ta tuleb kindlasti ega kõhkle."
Oota seda!
Palvetame.
Saame tervenemise, kuna Jeesus sai selle seaduslikult.
Jeesus sai seaduse õnnistused.
Ta täitis seadust ja sai õnnistused
ning andis meile, nagu kirjutatakse:
"Tema, kuigi ta oli rikas, sai teie pärast vaeseks,
et teie saaksite rikkaks tema vaesusest."
Palvetame.
Taevane Isa, täname Sind Jeesuse nimel.
Aitäh, Isa, et oled tervendav Jumal.
Issand, meie Tervendaja, see on üks sinu nimesid, Isa.
Aitäh, Issand, sinu tõe eest.
Selle eest, et Jeesuse vermete läbi on meile tervis tulnud.
Isa, palun kõikide eest, kes siin on,
ja kõikide vaatajate eest.
Tänan sind, Isa, Jeesuse nimel,
et Jeesuse Kristuse kaudu saime õnnistused.
Aitäh, Isa, et Jeesus sai õnnistused
ja needustel pole võimu ega väge ega meelevalda meie eludes.
Sõitleme kõiki haigusi.
Usume, et tema vermed on meid tervendanud,
Tema veres oleme andeks saanud
ja Tema ülestõusmises on meid õigeks kuulutatud.
Jeesuse Kristuse nimel, Isa,
ma palun terve selle koguduse eest.
Kuulutan täielikku tervenemist.
Kuulutan Sinu armu ja armastuse väge,
Püha Vaimu väge, Jumala Vaimu jõudu.
Au Kuninga kogudus
Kallis Issand, täname Sinu sõnade eest,
mille järgi saame õnnistused ja tervendame haigeid,
äratame üles surnuid ja ajame välja kurje vaime.
Käskisid meil rõõmustada selle üle,
et meie nimed on kirjutatud taevasesse Eluraamatusse,
Sinu juures.
Aitäh, Isa!
Täname Sind Jeesuse nimel.
Kuulutame:
Tervenemine on Sõnas ja Sõna on meie suus,
Issanda Jeesuse nimel.
Kuulutame seda,
tervenemist kõikides valdkondades.
Tahan teile veel ühe kirjakoha näidata.
Luuka 6:17, 18 -
Ja kui Jeesus oli tulnud nendega koos mäelt alla,
peatus ta lagedas paigas; seal oli suur hulk tema jüngreid
ja väga palju rahvast kogu Juudamaalt ja Jeruusalemmast
ning Tüürose ja Siidoni rannikualalt. Nad kõik olid tulnud teda kuulama
ja saama paranemist oma haigustest. Ja terveks said ka need,
keda rüvedad vaimud piinasid.
Ja igaüks rahvast püüdis teda puudutada,
sest temast läks vägi välja ja parandas kõik.
Sama vägi, mis Temas oli ...
On teil meeles see naine?
Ta oli olnud veretõves 12 aastat.
Naine puudutas Jeesust, kellest lähtus vägi ja naine paranes.
Seesama vägi on nüüd siin.
Sest Ta on andnud meile oma Püha Vaimu.
See on sama vägi, mis oli Jeesuses.
See on Jumala Vaimu vägi.
Kui Püha Vaim tuleb teisse, saate te väe kõrgest.
Sama vägi on siin.
Võid saada oma tervenemise, läbimurde, ime just nüüd,
kui usud.
Mina otsustan uskuda nüüd.
Ma ei tea, mis juhtub, kuid otsustan uskuda just nüüd.
Mina ei tervenda, vaid Jumal.
Ekraanil on meie kontaktandmed, kui keegi soovib toetada meie tööd.
Soome keelest tõlkinud: Monika Jaaguri